જે પ્રૉપર્ટીની કિંમત પચીસ લાખ રૂપિયા સુધીની છે એવી પ્રૉપર્ટી માટે ૧૫ લાખ રૂપિયા સુધીની લોન પર એક ટકો વ્યાજની સબસિડીની સ્કીમ ચાલુ રખાઈ એ સારું કહેવાય, પરંતુ આનાથી માત્ર સીમિત વર્ગને લાભ થશે. જોકે હાઇવેઝ અને અન્ય ઇન્ફ્રાસ્ટ્રક્ચર્સને વેગ આપવાની બાબત મુંબઈ બહારના કે નજીકના વિસ્તારોમાં અફૉર્ડેબલ હાઉસિંગના પ્રકલ્પો માટે પૉઝિટિવ ઘટના રહેશે. આ ઉપરાંત મુંબઈ-દિલ્હી ઇન્ડસ્ટિÿયલ કૉરિડોર પ્રોજેક્ટને સેન્ટ્રલ સહાય અને જૅપનીઝ સહયોગથી પ્રોત્સાહન મળશે જે મુંબઈની આસપાસ આ કૉરિડોરમાં આવતી જમીનના ભાવ ઊંચા લઈ જઈ શકે છે.